Document ID: 31994R2257

Nariadenie Komisie (ES) č. 2257/94
zo 16. septembra 1994,
ktorým sa ustanovuje norma kvality pre banány
(Text s významom pre EHP)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 404/93 z 13. februára 1993 o spoločnej organizácii trhu s banánmi [1], ktoré bolo naposledy zmenené a doplnené nariadením (ES) č. 3518/93 [2] a najmä na jeho článok 4,
keďže nariadenie (ES) č. 404/93 určuje ustanovenie týkajúce sa spoločných noriem kvality pre banány, určené na spotrebu v čerstvom stave, nezahŕňajúc plantejny; keďže účelom týchto noriem je zabezpečiť, aby trh bol zásobovaný výrobkami jednotnej a uspokojivej kvality, osobitne v prípade banánov zberaných v spoločenstve, v prípade ktorých sa musí vyvinúť úsilie na zlepšenie ich kvality;
keďže vzhľadom na široký rozsah odrôd predávaných v spoločenstve a v rôznych obchodných zvyklostiach, musí byť stanovená minimálna norma pre nezrelé zelené banány bez toho, aby bolo dotknuté neskoršie zavedenie noriem uplatňovaných na rôznych stupňoch obchodu; keďže znaky figových banánov a spôsob ich predaja sú také, že nemôžu byť predmetom noriem spoločenstva,
keďže členské štáty dorábajúce banány už uplatňujú vnútroštátne normy na svojom území na rôznych stupňoch predaja banánov; keďže javí sa byť vhodné - vzhľadom na sledované ciele - povoliť tieto existujúce predpisy umožniť naďalej uplatňovať tieto existujúce predpisy na ich vlastnú výrobu, avšak iba na stupňoch nasledujúcich po nezrelých zelených banánoch, za predpokladu, že tieto predpisy nie sú v rozpore s normami spoločenstva a neprekážajú voľnému pohybu banánov v spoločenstve;
keďže sa musí venovať pozornosť skutočnostiam, že klimatické faktory spôsobujú ťažké podmienky v regiónoch spoločenstva na Madeire, Azorách, Algarve, Kréte a Lakónii, banány sa tam nevyvinú do ustanovenej minimálnej dĺžky; keďže v týchto prípadoch takéto banány sa ešte môžu predávať, ale iba v II. triede;
keďže Riadiaci výbor pre banány nedodal svoje stanovisko v lehote stanovenej jeho predsedom,
PRIJALA TOTO NARIADENIE:
Článok 1
Normy kvality uplatniteľné na banány spadajúce pod KN kód ex0803, s vylúčením plantejnov, figových banánov a banánov určených na spracovanie, sú uvedené v prílohe I.
Tieto normy sa uplatňujú na banány s pôvodom v tretích krajinách v štádiu prepustenia do voľného obehu, na banány s pôvodom v spoločenstve v štádiu prvej dopravy na breh v prístave spoločenstva a na banány dodávané čerstvé spotrebiteľovi v pestovateľských oblastiach v štádiu opustenia baliarne.
Článok 2
Normy ustanovené v článku 1 sa nedotýkajú uplatňovania vnútroštátnych predpisov v neskorších štádiách predaja, ktoré:
- nebránia voľnému pohybu banánov pochádzajúcich z tretích krajín alebo iných oblastí spoločenstva a vyhovujú normám ustanoveným v tomto nariadení
a
- nie sú nekompatibilné s normami ustanovenými v tomto nariadení.
Článok 3
Toto nariadenie nadobúda účinnosť 1. januára 1995.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 16. septembra 1994

Labels: 7
3
17